section_heading: Tehnologija
paragraph_text: Tijekom razdoblja dolazi do temeljnih promjena u društvu kroz veliki broj izuma, iz fotografije razvija se film, iz velocipeda razvija se bicikl, a manji i lakši motori omogućuju razvoj motocikla, automobila i kasnije zrakoplova. Velika dostignuća ostvarena su također u kemiji, elektronici i željezničkoj industriji. Ogromno povjerenje u tehniku pokazalo se, između ostalog, u znanstveno fantastičnim romanima Julesa Vernea.